আজিৰ খবৰ,গুৱাহাটী, ১৭ জুনঃদেবাংগনা কলিতাসহ দুই শিক্ষাৰ্থীক মুকলি কৰি দিবলৈ নিৰ্দেশ আদালতৰ। দিল্লীৰ এখন আদালতে উত্তৰ-পূব দিল্লীৰ হিংসাত্মক ঘটনাত অভিযুক্ত জামিয়া মিলিয়া ইছলামিয়াৰ ছাত্ৰ আছিফ ইকবাল তনহা আৰু জৱাহৰলাল নেহৰু বিশ্ববিদ্যালয়ৰ ছাত্ৰী দেৱাংগনা কলিতা আৰু নতাশা নৰৱালক শীঘ্ৰে মুকলি কৰি দিয়াৰ নিৰ্দেশ দিছে। ২ দিন পূৰ্বে দিল্লী উচ্চ ন্যায়ালায়ে দেবাংগনা কলিতাসহ নাটাশা নাৰৱাল,আছিফ ইকবালৰ জামিন মঞ্জুৰ কৰিছিল। উল্লেখ্য যে ২০২০ৰ জানুৱাৰী-ফেব্ৰুৱাৰী মাহত দিল্লীত নাগৰিকত্ব সংশোধনী আইন (CAA) বিৰোধী প্ৰতিবাদত অংশগ্ৰহণ কৰিছিল এই শিক্ষাৰ্থীকেইগৰাকীয়ে। প্ৰতিবাদ হিংসাত্মক হৈ পৰাত ২০০ৰো অধিক লোক আহত হোৱাৰ লগতে ৫৩জন লোকৰ মৃত্যু হৈছিল । দিল্লী আৰক্ষীয়ে তেওঁলোকৰ বিৰুদ্ধে হিংসাত্মক কাৰ্যকলাপত জড়িত থকাৰ অভিযোগ উত্থাপন কৰি বেআইনী কাৰ্যকলাপ প্ৰতিৰোধ আইন (Unlawful Activities Prevention Act)ৰ অধীনত গ্ৰেপ্তাৰ কৰিছিল।
